2023 4 5
LT
Europos Sąjungos oficialusis leidinys
C 125/65 2022 m. rugsėjo 14 d., trečiadienis
37. ragina Komisiją ir valstybes nares skatinti tiesioginį vietos ir regioninių valdžios institucijų dalyvavimą rengiant ir įgyvendinant projektus, be kita ko, parengiant išsamias paraiškų teikimo gaires ir ugdant jų pajėgumą įgyvendinti NEB iniciatyvą; ragina regionines ir vietos valdžios institucijas išsiaiškinti, kuo NEB principų įgyvendinimas galėtų būti naudingas kultūros įstaigoms, ypač jų poveikio klimatui švelninimo požiūriu;
38. atsižvelgdamas į tai pabrėžia, kad 2022 m. biudžete numatyti parengiamieji veiksmai „Naujojo europinio bauhauzo žinių valdymo platforma“ gali padėti supaprastinti informavimą ir dalytis informacija apie galimų pareiškėjų finansavimo galimybes, o nuo 2023 m. būti plėtojami dar labiau;
39. pabrėžia, jog svarbu, kad vietos ir regioninės valdžios institucijos galėtų lanksčiau eksperimentuoti su NEB projektais, ir akcentuoja galimybes, jei bandomojoje reglamentavimo aplinkoje būtų leista skatinti su žiedine ekonomika ir NEB susijusias inovacijas;
40. mano, kad NEB turėtų būti platesnio Europos kultūros kurso dalis; pabrėžia, kad įgyvendinant NEB turėtų būti panaudojamas ir skatinamas nerealizuotas KKSP, įskaitant kultūros kūrėjus, potencialas, nes jie yra tvaraus ekonomikos augimo varomoji jėga ir inovatyvių kokybiškų paslaugų ir produktų šaltinis, užtikrinant KKSP dalyvavimą ir šiuo tikslu parengiant tikslines gaires bei sudarant naujas galimybes bendradarbiauti, mokytis vieniems iš kitų, ugdyti pajėgumus ir dalyvauti kultūriniuose mainuose, įskaitant teisingų darbo sąlygų ir teisingo darbo užmokesčio užtikrinimą dalyviams; pabrėžia, kad turėtų būti skatinamas su NEB susijusių kultūros renginių aplinkosauginis tvarumas;
41. ragina Komisiją leisti Parlamentui aktyviau dalyvauti atitinkamų NEB organų, pvz., aukšto lygio apskritojo stalo grupės, veikloje;
42. ragina būsimąją NEB laboratoriją prisidėti prie mokslinių tyrimų ir inovacijų NEB prioritetinėse srityse; pabrėžia, kad NEB laboratorija turi teikti inovatyvias rekomendacijas, bendradarbiauti su kitomis institucijomis, nacionaline, regionine ir vietos valdžia bei suinteresuotosiomis šalimis, įskaitant pilietinę visuomenę ir bendruomenės grupes, ir nustatyti aiškias ir skaidrias šios iniciatyvos principus atitinkančias veiklos ir atskaitomybės taisykles; ragina Komisiją paspartinti laboratorijos įgyvendinimą ir aprūpinti ją reikiamais ištekliais;
43. teigiamai vertina tai, kad sukurtas NEB festivalis ir kasmetiniai NEB apdovanojimai, kurie turėtų atspindėti turtingą Sąjungos kultūros įvairovę ir kuriais turėtų būti ieškoma sąveikos su kitais susijusiais Europos apdovanojimais bei renginiais taškų; pabrėžia, jog svarbu, kad NEB renginiai būtų organizuojami visoje Europoje, siekiant įtraukti daugiau žmonių ir didinti informuotumą apie iniciatyvą, be kita ko, organizuojant konkrečius renginius ir festivalius bei paskelbiant Europos NEB metus;
44. ragina Komisiją planuoti kasmetinių NEB festivalių vietas, atsižvelgiant į Europos miestus, UNESCO priskiriamus pasaulio architektūros sostinėms; siūlo NEB festivalį rengti šiuose pasaulio architektūros sostinėmis išrinktuose ES miestuose, siekiant atkreipti didesnį dėmesį į Europos architektūrą ir inovacijas;
45. ragina Komisiją sukurti ir reguliariai atnaujinti viešą skaitmeninę lengvai prieinamą NEB projektų ir veiksmų duomenų bazę, kad iniciatyvos rezultatai būtų matomesni, toliau plėtoti NEB remiantis geriausia praktika – taip pat ir kultūros sektoriuje – bei stiprinti žinių, mokslinių tyrimų ir plėtros mainus;
46. ragina stiprinti NEB komunikacijos, informavimo ir matomumo pastangas, sykiu atsižvelgiant į daugiakalbystę, kad žmonės daugiau sužinotų apie iniciatyvą, ją remtų ir joje dalyvautų, visų pirma imantis dalyvavimu pagrįstos viešojo informavimo veiklos, be kita ko, pasitelkiant socialinę žiniasklaidą ir skaitmenines publikacijas, pvz., rengiant